Nr. L 141/38 De Europæiske Fællesskabers Tidende 4. 6. 94 KOMMISSIONENS FORORDNING (EF) Nr. 1299/94 af 3. juni 1994 om ændring af forordning (EØF) nr. 1442/93 om gennemførelsesbestemmelser for EF's importordning for bananer | KOMMISSIONEN FOR DE EUROPÆISKE FÆLLESSKABER HAR — ! under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (), ændret ved Kommissionens forordning (EF) nr. 3518/93 (?), særlig artikel 20, og ud fra følgende betragtninger : Ved Kommissionens forordning (EØF) nr. 1442/93 (?), senest ændret ved forordning (EF) nr. 740/94 (?), er der fastsat gennemførelsesbestemmelser for EF's importord- ning for bananer, bla. med hensyn til udstedelse af licenser i forbindelse med toldkontingentet, samt for produkter med oprindelse i AVS-staterne ; der bør fast- sættes præcise bestemmelser for ny tildeling af de uudnyt- tede mængder i importlicenserne i forbindelse med told- kontingentet samt for traditionelle AVS-bananer og tages hensyn til det administrative behov for at forvalte licen- serne og perioderne for indgivelse af ansøgninger ; ifølge forordning (EØF) nr. 1442/93 skal medlemsstaterne efter en bestemt tidsplan meddele statistiske oplysninger bl.a. om priser, de indførte bananers overgang til frit forbrug og markedsføring af EF-bananer ; erfaringen siden indførelsen af den fælles markedsordning for bananer viser, at disse meddelelsers art og tidsplan bør tilpasses ; det bør fastsættes, at bestemmelserne i nærværende forordning anvendes straks, for at de erhvervsdrivende kan udnytte bestemmelserne for ny tildeling af de uudnyttede mængder allerede fra tredje kvartal af 1994; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Bananer — () EFT nr. L 47 af 25. 2. 1993, s. 1. () EFT nr. L 320 af 22. 12. 1993, s. 15. () EFT nr. L 142 af 12. 6. 1993, s. 6. () EFT nr. L 87 af 31. 3. 1994, s. 65. UDSTEDT FØLGENDE FORORDNING : Artikel 1 I forordning (EØF) nr. 1442/93 foretages følgende ændringer : 1) Artikel 10, stk. 3, affattes således : »3. De ikke udnyttede mængder i licensen tildeles på ny efter ansøgning den samme erhvervsdrivende, det være sig indehaveren eller cessionaren, i et senere kvartal, men dog i løbet af det år, hvor den første licens blev udstedt. Ansøgningen om ny tildeling indgives inden for de i artikel 9, stk. 2, fastsatte frister ledsaget af originalen eller en attesteret kopi af den eller de licenser, der ikke er udnyttet helt eller delvis, samt beviset for stillelse af den i artikel 19 omhandlede sikkerhed. Medlemsstaterne meddeler særskilt Kommissionen, inden for den i stk. 1 fastsatte frist, de mængder, der anmodes om ny tildeling for. Den nedsættelseskoefficient, der eventuelt fastsættes i medfør af artikel 9, stk. 3, anvendes ikke for ansøg- ninger om licenser for ny tildeling. I rubrik nr. 20 i ansøgningen og licensen for ny tilde- ling påføres oplysningen : »Licens for ny tildeling — Forordning (EØF) nr. 1442/93, artikel 10, stk. 3.«« 2) Artikel 17, stk. 4, affattes således : »4. De ikke udnyttede mængder i licensen tildeles på ny efter ansøgning den samme erhvervsdrivende, det være sig indehaveren eller cessionaren, i et senere kvartal, men dog i løbet af det år, hvor den første licens blev udstedt. Ansøgningen om ny tildeling indgives inden for de i artikel 14, stk. 2, fastsatte frister ledsaget af originalen eller en attesteret kopi af den eller de licenser, der ikke er udnyttet helt eller delvis, samt beviset for stillelse af den i artikel 19 omhandlede sikkerhed. Medlemsstaterne meddeler særskilt Kommissionen, inden for den i artikel 16, stk. 1, fastsatte frist, de mængder, der anmodes om ny tildeling for. Den nedsættelseskoefficient, der eventuelt fastsættes i medfør af artikel 16, stk. 2, anvendes ikke for ansøg- ninger om licenser for ny tildeling.